ดูแลผิวหน้าให้อ่อนกว่าวัย ทานอาหารเสริม ดูแลร่างกายให้อ่อนกว่าวัย รักษาพฤติกรรมที่ดีต่อสุขภาพ
ผิวที่มีอายุมากขึ้นไม่จำเป็นต้องใช้ผลิตภัณฑ์ที่ออกฤทธิ์รุนแรงเหมือนกับผิวของวัยรุ่น เพราะไม่ค่อยมีน้ำมันบนผิวมากเกินไปเหมือนเด็กๆ แล้ว ถ้าโฟมล้างหน้าของคุณออกฤทธิ์รุนแรงเกินไป ก็อาจจะทำให้น้ำมันบนผิวของคุณถูกล้างออก และทำให้ผิวแห้งซึ่งจะก่อให้เกิดความแก่ของผิวพรรณเร็วยิ่งขึ้น ให้ลองมองหาผลิตภัณฑ์ที่เหมาะสมกับช่วงอายุของคุณ หรือผลิตภัณฑ์ที่บ่งบอกว่า “อ่อนโยน” หรือ “เพิ่มความชุ่มชื้น” นอกจากนี้ ผู้หญิงควรเพิ่มความชุ่มชื้นบนผิวหน้าก่อนที่จะแต่งหน้า  ในช่วงอายุที่มากขึ้น การล้างหน้าเป็นสิ่งที่สำคัญ เพราะจะช่วยล้างสารเคมีที่อยู่ตามธรรมชาติหรือเครื่องสำอางที่เป็นสาเหตุทำให้ผิวมีอายุมากขึ้นได้ การเพิ่มความชุ่มชื้นให้กับผิวเป็นสิ่งที่สำคัญเพื่อให้ผิวดูแลตัวเองได้ ผิวที่แห้งจะเสื่อมอายุเร็วกว่าผิวที่ชุ่มชื้น ให้มองหาผลิตภัณฑ์เพิ่มความชุ่มชื้นที่ช่วย “ชะลอวัย” ที่มีส่วนผสมของสารออกฤทธิ์ในปริมาณที่สูง ถ้าคุณยังไม่แน่ใจว่าจะซื้อผลิตภัณฑ์ตัวไหน (เพราะมีผลิตภัณฑ์กว่า 100 ชนิดวางขายตามตลาด) ให้ลองศึกษาคำวิจารณ์ผลิตภัณฑ์ต่างๆ หรือหางานวิจัยที่ช่วยสนับสนุนการทำงานของผลิตภัณฑ์ จำไว้ว่าคุณควรตัดสินใจใช้ผลิตภัณฑ์ที่ช่วยเพิ่มความชุ่มชื้นได้อย่างมากและล้ำลึก ซึ่งไม่เหมือนกับผลิตภัณฑ์ที่คุณเคยใช้ในวัยเด็ก  และจำไว้ว่า การเพิ่มความชุ่มชื้นไม่ได้มีมาเพื่อผู้หญิงเพียงอย่างเดียว ยังมีผลิตภัณฑ์รูปแบบดังกล่าวอีกมากมายในตลาดที่สร้างสรรค์มาเพื่อผู้ชาย มีผลิตภัณฑ์เพิ่มความชุ่มชื้นหลายชนิดที่มีส่วนผสมของสารกันแดด เพราะว่าการปกป้องผิวจากรังสียูวีที่มาจากแสงแดดเป็นสิ่งสำคัญ เพื่อหลีกเลี่ยงไม่ให้ผิวได้รับความเสียหายจากแสงแดด เพราะแสงแดดเป็นสิ่งหนึ่งที่ก่อให้เกิดการเสื่อมอายุของผิว ดังนั้น ผู้เชี่ยวชาญด้านผิวพรรณส่วนใหญ่จะแนะนำให้คุณทาครีมกันแดดที่มีค่าความทนแดด (SPF) อย่างน้อย 15 ทุกๆ วันเพื่อป้องกันริ้วรอย จุดด่างดำ และผิวหมองคล้ำ  นอกจากนี้ ยังช่วยป้องกันคุณจากโรคมะเร็งผิวหนังได้อีกด้วย  คุณไม่จำเป็นต้องใช้ครีมกันแดดเฉพาะกับผิวหน้า แต่ควรใช้กับหน้าอกและหลังมือในกรณีที่คุณต้องการออกแดดเล็กน้อย การทำแบบนี้จะช่วยป้องกันจุดด่างดำบนหน้าอกและหลังมือได้ ถ้าคุณต้องออกไปเจอแดดอย่างหนัก คุณควรจะทาครีมกันแดดทั่วทั้งร่างกาย การขัดผิวเบาๆ จะช่วยให้เซลล์ผิวสร้างตัวขึ้นมาใหม่ ซึ่งจะทำให้ผิวดูอ่อนกว่าวัย ให้มองหาผลิตภัณฑ์ที่มุ่งเน้นดูแลผิวที่เสื่อมสภาพ เพราะจะมีความอ่อนโยนและลดอาการผิวแห้งหรือความเสียหายของผิวหนังได้ การขัดผิวยังเป็นทางเลือกที่ดีเพราะจะทำให้ผิวนุ่มและกระจ่างใสยิ่งขึ้น สำหรับผู้ชาย การขัดผิดก่อนโกนหนวดจะช่วยให้โกนได้ง่ายขึ้นเพราะจะช่วยให้หนวดหลุดออกมามากขึ้นนั่นเอง สำหรับผู้ชาย การกำจัดขนบนใบหน้าจะช่วยให้คุณดูสะอาดและดูรุงรังน้อยลง ทำให้คุณดูสมวัยมากยิ่งขึ้น ส่วนผู้หญิงนั้นจะช่วยซ่อนผลจากการเสื่อมสภาพของผิวได้ วิธีดังต่อไปนี้เป็นสิ่งที่ควรนำไปใช้ทั้งผู้ชายและผู้หญิง :     ผู้ชาย: พยายามดูแลใบหน้าให้สะอาดเกลี้ยงเกลาหรือตัดแต่งขน และควรตัดขนจมูกหรือขนบนหูอยู่เสมอ คุณสามารถหาซื้อที่ตัดขนจมูกได้ตามร้านขายยาซึ่งสามารถตัดได้ง่ายและไม่ก่อให้เกิดความเจ็บปวด การปล่อยให้ขนยาวจะเป็นตัวเพิ่มอายุให้กับรูปลักษณ์ของคุณ จำไว้ว่าให้ถอนขนจมูกด้วย ถ้าคุณไม่อยากจะดูเป็นผู้ชายสูงวัย  ผู้หญิง: ขนบนใบหน้าอาจจะเกิดขึ้นในช่วงหมดประจำเดือนเพราะเกิดการเปลี่ยนแปลงระดับฮอร์โมนในร่างกาย ในการกำจัดขนนั้น จะะช่วยซ่อนอายุที่แท้จริงได้อีกเล็กน้อย มีวิธีกำจัดขนมากมายทั้งการกำจัดขนด้วยเลเซอร์ การแว็กซ์ขน การใช้ครีมกำจัดขน หรือการใช้ด้ายกำจัดขน ผู้หญิงควรจะจำไว้ว่าควรไว้คิ้วให้หนาเข้าไว้ เพราะเมื่ออายุคุณมากขึ้น คิ้วของคุณจะบางลง ดังนั้น ควรเขียนคิ้วด้วยดินสอโดยใช้สีที่เข้ากับคิ้วของคุณเพื่อทำให้ตัวเองดูอ่อนวัยอยู่เสมอ มีเคล็ดลับในการแต่งหน้ามากมายที่จะช่วยซ่อนอายุที่แท้จริงของคุณและปกปิดริ้วรอยแห่งวัยได้ เคล็ดลับก็คือแต่งหน้าเพื่อปกปิดรอยต่างๆ ในขณะที่ดึงส่วนที่ดีที่สุดในตัวคุณออกมาก เช่น ดวงตา เคล็ดลับดังต่อไปนี้คือสิ่งที่คุณควรลองทำ:   ใช้ครีมปกปิดรอยใต้ตา (Concealer) แป้งปกปิดรอยใต้ตานั้นมีความมันและจะทำให้หน้าของคุณเยิ้ม ซึ่งทำให้คุณดูมีอายุมากขึ้นได้   ทาที่ปัดแก้มบริเวณโหนกแก้ม แต่อย่าปัดแก้มบริเวณหลุมแก้ม เพราะเมื่ออายุมากขึ้น ไขมันบนใบหน้าจะลดลง และแก้มของคุณก็จะดูตอบยิ่งขึ้น ซึ่งจะทำให้คุณดูมีอายุมากขึ้น ดังนั้น ไม่จำเป็นต้องปัดแก้มมากเกินไป   ใช้ที่เขียนขอบตา (Eyeliner) สีน้ำตาลแทนสีดำ ด้วยอายุที่มากขึ้น สีดำจะทำให้ตาของคุณดูแข็งทื่อซึ่งจะขัดกับส่วนอื่นๆ บนใบหน้า สีน้ำตาลจะช่วยสร้างความนุ่มนวลให้กับรอบๆ ดวงตาของคุณ ทำขนตาให้ดูเด่นชัด ขนตาของคุณก็จะบางลงและชี้ไปชี้มาเมื่อมีอายุมากขึ้น ดังนั้น ให้แก้ไขด้วยการดัดขนตาให้โค้งงอนหรือเสริมขนตาให้ยาวและแข็งขึ้นด้วยมาสคาร่า ลดรอยบนริมฝีปาก ลิปสติกเฉดสีเนื้อดีๆ สักแท่งเป็นสิ่งที่คุณควรจะแต่งเติมลงบนใบหน้า แต่อย่าใช้ลิปสติกมากเกินไปหรือใช้สีสว่างเกินไป เพราะจะทำให้ริมฝีปากบางและดูมีอายุ และไม่จำเป็นต้องใช้มากเกินไป วิตามินซีเป็นวิตามินที่ละลายในน้ำ เป็นสารต้านอนุมูลอิสระ ซึ่งจะช่วยป้องกันไม่ให้เซลล์ได้รับความเสียหายจากอนุมูลอิสระ วิตามินซีจะช่วยรักษาผิว ป้องกันผิวจากรังสียูวีที่มาจากแดด และช่วยเสริมสร้างร่างกาย (ไม่เพียงแต่ผิว) อย่างไรก็ตาม อย่าทานวิตามินซีเกินกว่า 2000 มิลลิกรัมเพราะจะเพิ่มโอกาสในการเกิดนิ่วในไตได้ . วิตามินดี 3 เป็นวิตามินที่ละลายในไขมัน มีส่วนช่วยให้กระดูกแข็งแรง ป้องกันมะเร็งและเสริมสร้างภูมิคุ้มกัน นอกจากนี้ยังช่วยเสริมสร้างผิวพรรณให้สมวัย วิตามินดีสามารถดูดซึมได้ทุกส่วนของร่ายกาย มีงานวิจัยพบว่าวิตามินบีช่วยซ่อมแซมผิวหนังและป้องกันการเกิดโรคสมองเสื่อมได้ด้วย ฟันที่ดีจะช่วยให้คุณดูอ่อนกว่าวัยและดูน่าสนใจได้อย่างรวดเร็ว พยายามดูแลฟันให้เป็นกิจวัตรประจำวัน ซึ่งยังรวมไปถึง  การแปรงฟัน ใช้ไหมขัดฟัน และน้ำยาบ้วนปาก ถ้าฟันของคุณไม่ขาวพอ หรือคุณมีปัญหาสุขภาพฟัน ให้ไปปรึกษาทันตแพทย์ คุณควรจะมีการทำให้ฟันขาวอย่างมืออาชีพ หรือถ้าคุณมีปัญหาหินปูน ฟันเป็นรอย หรือฟันมีคราบ คุณควรจะรักษาก่อน   มีผลิตภัณฑ์ช่วยให้ฟันขาววางขายตามร้านขายยาทั่วไป ซึ่งมีประสิทธิภาพที่ดีมาก แต่คุณควรจะปรึกษาทันตแพทย์ก่อนซื้อ ฟันเป็นตัวบ่งบอกอายุจริงๆ ของคุณได้มากกว่าส่วนอื่นๆ ของร่างกาย ดังนั้น เริ่มต้นดูแลตัวเองด้วยการดูแลฟันเป็นอันดับแรก ซึ่งอาจจะไม่ได้เป็นคนทุกคน เพราะบางคนชอบที่มีผมสีขาวหรือสีเทา อย่างไรก็ตาม คนส่วนใหญ่ต้องการจัดการกับปัญหาผมหงอก โดยใช้สีย้อมผมที่วางขายมากมายตามท้องตลาด การเลือกสีที่เข้ากับสีผมธรรมชาติของคุณเป็นวิธีที่ดีที่สุดที่จะดูเป็นธรรมชาติ คุณควรเลือกสีผมตามร้านทำผมหรือจะเลือกทางที่ถูกกว่าด้วยการซื้อสีย้อมผมไปย้อมเองที่บ้าน อย่างไรก็ตาม จำไว้ว่าสีย้อมผมจะสร้างความเสียหายแก่เส้นผมของคุณ ดังนั้น หลีกเลี่ยงการย้อมผมบ่อยเกินไป และใช้ผลิตภัณฑ์ที่ผลิตมาเพื่อดูแลเส้นผมที่ทำสีโดยเฉพาะ   เนื่องจากคุณต้องหลีกเลี่ยงการย้อมผมบ่อยเกินไป คุณอาจจะใช้สีย้อมผมย้อมบริเวณโคนผมที่เริ่มหงอกก่อน แล้วปล่อยทิ้งไว้ให้ยาวขึ้น จากนั้นย้อมผมส่วนที่เหลือเป็นเวลา 2-3 นาที ทางเลือกอีกทางก็คือซื้อสีย้อมผมเฉพาะโคนที่เข้ากับสีย้อมผมที่คุณใช้ ผู้หญิงอาจจะลองพิจารณาทำสีผมเฉพาะเส้น (ไฮไลท์ผม) พร้อมกับการทำสีทั่วทั้งผม เพื่อเพิ่มความอ่อนวัยให้กับรูปลักษณ์ ลองใช้สีย้อมผมที่ทำมาจากธรรมชาติที่ปราศจากสารเคมี ผมของคุณจะได้ดูดีและเป็นทางเลือกที่ดีกว่า คุณยังอยู่ในยุค “ทรงผมเดอะราเชล” เมื่อ 20 ปีที่แล้วหรือเปล่า ถ้าใช่ คุณก็ควรที่จะทำทรงผมใหม่ๆ ที่ช่วยให้ใบหน้าของคุณดูเด็กลงได้แล้ว ลองดูนิตยสารแฟชั่นหรือนิตยสารซุบซิบดารา แล้วดูว่าทรงผมทรงไหนที่กำลังเป็นที่นิยมในปัจจุบัน คุณไม่จำเป็นต้องทำทรงผมที่ล้ำสมัยเอามากๆ ถ้ามันไม่เข้ากับตัวคุณ แต่การทำผมทรงที่เข้ากับคุณและดูดีกว่าทรงเดิมจะช่วยให้คุณดูเด็กลงไปเป็นสิบๆ ปี ทรงผมดังต่อเป็นนี้เป็นทรงที่คุณควรพิจารณาเวลาไปทำทรงผมใหม่ :   ผู้หญิง:  ลองทำผมม้าถ้าคุณมีหน้าผากที่กว้างหรือเป็นทรงที่เข้ากับรูปหน้าของคุณ ผมม้าจะช่วยทำให้คุณดูเด็กลง การทำผมให้เป็นชั้นๆ (Layer) จะช่วยให้คุณดูเด็กลงได้ เพราะจะทำให้ผมคุณมีรายละเอียด พริ้วไหวและดูฟู นอกจากนี้ยังช่วยแก้ปัญหาผมแบนหรือเป็นเส้นๆ ได้ ตัดผมให้สั้นเพื่อสร้างโครงหน้าและปล่อยให้ประบ่าของคุณ การตัดผมออกประมาณ 2-3 นิ้วจะช่วยให้คุณดูเด็กลงได้ แต่ต้องระวังอย่าตัดผมให้สั้น “เกินไป” มิฉะนั้นคุณจะดูเป็นคุณยายแก่ๆ คนหนึ่งได้เลย    ผู้ชาย:  ปล่อยให้ผมยาวเล็กน้อยเพื่อไม่ให้ดูเกรียนเกินไป แต่อย่าให้ผมยาวรุงรังเพราะคุณจะดูซูบและดูมีอายุ ถ้าศีรษะของคุณค่อนข้างล้าน ให้พิจารณาโกนผมทั้งหมด ซึ่งจะช่วยให้คุณดูเด็กลง – และน่าเย้ายวนมากยิ่งขึ้น – ดีกว่าปล่อยให้มีรอยศีรษะล้านให้เห็นได้ชัด การใส่เสื้อผ้าที่เข้ากับรูปร่างของคุณจะทำให้คุณดูผอมและดูทันสมัยมากขึ้นโดยไม่ได้พยายามอะไรมากมาย ซึ่งสามารถใช้กับผู้ชายได้เช่นกัน แม้ว่ารูปร่างของผู้ชายจะมีความหลากหลายน้อยกว่าผู้หญิง แต่คุณจะไม่ดูเด็กลงเลยถ้าคุณแต่งตัวเหมือนกับคนที่อายุน้อยกว่าคุณครึ่งหนึ่ง จริงๆ แล้วมันยิ่งจะทำให้คุณดูมีอายุมากขึ้นเสียด้วย ดังนั้น มุ่งเน้นที่การใส่เสื้อผ้าที่เข้ากับ “ตัวคุณ”   ผู้หญิงไม่จำเป็นต้องเปิดเผยส่วนเว้าโค้งของร่างกายเพื่อให้ดูเด็กลง ในทางกลับกัน การใส่เสื้อเชิ้ดเรียบๆ ที่เน้นส่วนที่ดีที่สุดในตัวคุณโดยไม่ต้องดึงความสนใจไปที่หน้าอกจะดูดีกว่า ถ้าคุณใส่เสื้อตัวเดิมเป็นเวลานานๆ ก็คงถึงเวลาที่คุณจะซื้อเสื้อผ้าใหม่ได้แล้ว ถ้าไม่รู้ว่าจะเลือกซื้ออะไรดี ให้ลองปรึกษาเพื่อนหรือคนในครอบครัวที่มีรสนิยมดีๆ เพื่อพาไปซื้อเสื้อผ้ากับคุณ หรือถ้าคุณอึดอัดที่จะทำแบบนี้ ให้ลองศึกษานิตยสารและดูว่าคุณชอบการแต่งตัวของนางแบบคนไหนและดูว่าจะสามารถนำมาใช้กับตัวเองได้อย่างไร ถ้าคุณยังไม่แน่ใจ คุณอาจจะไปที่ร้านเสื้อผ้าแล้วปรึกษาพนักงานขาย หรืออาจจะเข้าไปแล้วเลือกซื้อเสื้อผ้าที่คุณชอบเลย แม้คุณจะคิดว่ามันไม่เหมาะสมกับคุณก็ตาม แล้วลองใส่ในห้องลองเสื้อ สนุกไปกับการได้ลองสิ่งใหม่ๆ ในไม่ช้าคุณจะค้นพบสิ่งที่น่าตื่นตาตื่นใจและได้สิ่งที่สดใหม่ให้ตัวคุณเอง สีโทนสว่างจะช่วยให้คุณดูเด็กลง ดูสนุกสนานและมีสีสัน การใส่เสื้อสีสดจะช่วยให้คุณรู้สึกกระฉับกระเฉงและอ่อนวัย อย่าใส่เสื้อผ้าที่มีสีดำ เทา และสีหม่นๆ อยู่ตลอดเวลา ให้หาเสื้อผ้าสีแดง สีส้ม สีเขียว และสีตามเทศกาลอื่นๆ ใส่ดู แม้ว่าสีดำและสีโทนเข้มจะดูดี แต่จะทำให้รูปลักษณ์ของคุณดูมีอายุมากกว่าที่คุณเป็นเล็กน้อย  คุณไม่จำเป็นต้องเลิกใส่เสื้อผ้าสีโทนเข้มไปเลย แต่ถ้าคุณใส่เสื้อเชิ้ตสีดำ ก็ให้หาเน็คไทและเครื่องประดับสีสดใสมาใส่ ผู้หญิงควรจะหลีกเลี่ยงการใส่สร้อยคอกับต่างหูที่เข้าคู่กัน แม้ว่าจะทำให้ดูมีฐานะและมีเกียรติ แต่ก็ทำให้ดูมีอายุมากขึ้นด้วยเช่นกัน คุณควรใส่เครื่องประดับที่ทันสมัย เพราะคุณจะดูอ่อนกว่าวัยถ้าใส่ต่างหูที่ดูน่ารัก ดูมีรสนิยม มากกว่าใส่ต่างหากหูและสร้อยไข่มุกที่คุณรักมาก ผู้หญิงควรจะสวมแหวนที่มีสีสัน เพราะแหวนจะช่วยเติมสีสันให้กับชุดของคุณ  นอกจากนี้ การทำเล็บมือและเล็บเท้าเป็นประจำก็ช่วยคุณได้ ซึ่งการดูแลสิ่งเหล่านี้จะช่วยให้คุณดูอ่อนวัยได้นั่นเอง มีงานวิจัยพบว่าการฉีดน้ำหอมหรือทาโลชั่นกลิ่นองุ่นสีชมพู จะทำให้ผู้หญิงดูอ่อนวัยมากกว่ากลิ่นอื่นๆ แต่อย่าใช้มากเกินไป แค่พรมเบาๆ บริเวณหลังใบหูก็สร้างความอ่อนวัยได้ การดื่มน้ำอย่างน้อย 3 ลิตรต่อวันจะช่วยให้ผิวของคุณชุ่มชื้นและช่วยให้คุณดูสดชื่นและอ่อนวัย ความชุ่มชื้นจะช่วยให้มีสุขภาพดีจากภายในและไม่เพียงแต่จะทำให้คุณรู้สึกดีขึ้น แต่ยังช่วยให้คุณดูสุขภาพดีออกมาถึงภายนอกได้ ดื่มน้ำมากๆ ให้เป็นนิสัย แต่อย่าดื่มน้ำพร้อมอาหารอย่างเดียว ให้ดื่มน้ำทุกๆ 1-2 ชั่วโมง แม้ว่าคุณจะไม่ได้รู้สึกอยากดื่มน้ำก็ตาม  คุณไม่จำเป็นต้องดื่มน้ำมากเกินไป แค่ดื่มน้ำให้เพียงพอต่อการมีสุขภาพดีและดูอ่อนวัยก็พอแล้ว การออกกำลังกายอาจจะเป็นสิ่งที่ยาก เพราะบางคนก็ไม่มีเวลามากพอ ไม่แน่ใจว่าจะทำอะไร หรือคิดว่าพวกเขายังไม่พร้อมที่จะออกกำลังกาย อย่างไรก็ตาม เพียงแค่การออกกำลังกายเล็กน้อยก็ช่วยให้คุณกระปรี้กระเปร่าและมีชีวิตชีวาได้ ซึ่งไม่เพียงแต่จะช่วยให้คุณดูอ่อนกว่าวัยเท่านั้น ยังช่วยให้สุขภาพของคุณดีอีกด้วย ให้ออกกำลังกายร่วมกับควบคุมอาหารที่สมดุล แล้วคุณจะมีสุขภาพที่ดีในระยะยาว มีพลังและไม่เจ็บป่วย ซึ่งความเจ็บป่วยเป็นสิ่งหนึ่งที่ช่วยให้คุณดูมีอายุมากขึ้น   ตั้งเป้าหมายไว้ว่าจะออกกำลังกายอย่างน้อยวันละ 30 นาที ถ้าคุณลำบากกับการออกกำลังกายเป็นประจำ ลองตั้งเป้าหมายที่การเดินให้มากที่สุดเท่าที่จะทำได้ ลองเดินไปร้านขายของแทนการขับรถ หรือเดินระหว่างคุยกับเพื่อนทางโทรศัพท์ หรือแค่เดินอย่างน้อย 2 ชั่วโมงต่อสัปดาห์ก็เพียงพอแล้ว แม้ว่าการรักษารูปร่างเป็นสิ่งที่สำคัญ แต่การลดน้ำหนักมากเกินไปหรือการอดอาหารเพื่อลดความอ้วนจะทำให้น้ำหนักของคุณลดลงกระทันหันเกินไป ซึ่งอาจจะทำให้คุณดูมีอายุมากกว่าเดิม การลดน้ำหนักอย่างรวดเร็วจะทำให้ผิวหน้าและผิวคอของคุณดูโทรม ดังนั้น การทำอะไรแต่พอดีและค่อยๆ ลดน้ำหนักเป็นวิธีที่ดีกว่า การควบคุมอาหารที่ดีก็ช่วยให้คุณลดน้ำหนักได้   การออกกำลังกายสำหรับผู้สูงอายุที่ดีก็จะมีการเล่นโยคะ พิลาทิส ปั่นจักรยาน ปีนเขา และเล่นเทนนิส แม้ว่าจะไม่มีอาหารวิเศษที่ทำให้อายุใบหน้าของคุณลดไป 10 ปีได้ แต่ก็มีอาหารที่คุณสามารถทานทุกวันเพื่อทำให้คุณดูและรู้สึกอ่อนวัยได้ อาหารดังต่อไปนี้เป็นอาหารที่คุณควรทาน:   ส้ม วิตามินซีจากผลไม้รสชาติดีชนิดนี้รับประกันได้ว่าจะช่วยให้คุณรู้สึกอ่อนกว่าวัย บร็อกโคลี ผักชนิดนี้มีวิตามินซีและสารอาหารที่ช่วยให้ตับของคุณแข็งแรง โยเกิร์ตไขมันต่ำ ช่วยให้ผิวของคุณดูดีและมีแคลเซียมที่ช่วยให้ฟันแข็งแรง ผลไม้ตระกูลเบอร์รี่ มีสารต้านอนุมูลอิสระที่ช่วยให้ผิวของคุณสดชื่น มันหวาน ช่วยให้ผิวพรรณและผมดูดี แครอท เป็นผลไม้มหัศจรรย์ที่ช่วยเรื่องผิวได้เป็นอย่างดี คุณอ่านไม่ผิดหรอก มีงานวิจัยพบว่าการมีเพศสัมพันธ์อย่างน้อย 3 ครั้งต่อสัปดาห์จะช่วยให้คุณดูอ่อนกว่าวัยมากกว่าคนที่ไม่มี “สิบเท่า” สาเหตุก็เพราะว่าการมีเพศสัมพันธ์ช่วยให้ร่างกายผลิตฮอร์โมนที่ช่วยในการเจริญเติบโต (Growth Hormone) ซึ่งมีส่วนช่วยในการชะลอความแก่ แต่ไม่ได้หมายความว่าให้คุณออกไปมีเพศสัมพันธ์ที่ไหนก็ได้ 3 คืนต่อสัปดาห์เพื่อให้ดูอ่อนกว่าวัย แต่ถ้าคุณมีคู่รัก ก็ควรที่จะลองมีเพศสัมพันธ์ให้บ่อยขึ้น  คุณอาจจะบอกตัวเองว่าคุณไม่มีเวลา เหนื่อย หรือมีเรื่องให้คิดมากเกินกว่าจะคิดเรื่องเพศสัมพันธ์ แต่เดี๋ยวก่อน คุณควรคิดเรื่องการมีเพศสัมพันธ์ไม่ใช่แค่เพียงความสนุกสนานฆ่าเวลา แต่หมายถึงการทำให้ตัวเองดูอ่อนกว่าวัย มันมีประโยชน์มากนะ ไม่มีอะไรจะทำให้คุณดูมีอายุมากไปกว่าการทำตัวเหมือนคุณย่า การมีบุคลิกที่ดีจะช่วยให้คุณดูอ่อนกว่าวัยมากยิ่งขึ้น สิ่งที่คุณต้องทำก็คือพยายามทำให้หลังตรง ไหล่ตึง ไม่หย่อน ไม่งอ และใบหน้าของคุณควรมองไปข้างหน้ามากว่ามองพื้น แล้วคุณจะดูอ่อนวัยลงไปกว่า 10 ปี การทำหลังให้ตรงยังช่วยให้เซลล์ประสาทบริเวณกระดูกสันหลังทำงานได้ดีมากยิ่งขึ้น ทำให้คุณมีพลังงานและช่วยให้คุณดู “และรู้สึก” อ่อนวัยตลอดทั้งวัน  คุณอาจจะอยากงอหลังตอนที่นั่งลง แต่จำไว้ว่าบุคลิกที่ดีเป็นสิ่งที่คุณรักษาได้ไม่ว่าคุณจะนั่งหรือจะยืน แต่คุณก็ไม่จำเป็นต้องนอน 10-12 ชั่วโมงต่อวันเพื่อพยายามดูอ่อนวัย เพราะมันไม่ช่วยอะไรเลย อย่างไรก็ตาม คุณควรจะตั้งเป้าไว้ที่การพักผ่อนอย่างพอดีให้บ่อยที่สุดเท่าที่ทำได้ เมื่อคุณอายุมากขึ้น ร่างกายของคุณจะเริ่มแสดงสัญญาณของความเหนื่อยล้ามากขึ้น โดยเฉพาะรอบดวงตา คุณอาจจะพบว่าคุณต้องการนอนน้อยลงมากกว่าที่คุณเคยต้องการเมื่อ 12 ปีก่อน และนั่นก็ไม่ใช่ปัญหา พยายามนอนให้ได้เวลาที่เพียงพอต่อตัวคุณเอง แม้ว่าจะเป็นเวลา 7 ชั่วโมงหรือน้อยกว่าเล็กน้อยก็ตาม การนวดอย่างน้อยเดือนละครั้งไม่ว่าจะเป็นการนวดแบบมืออาชีพหรือการนวดเล่นๆ สามารถช่วยให้คุณรู้สึกผ่อนคลายและทำให้ความเครียดคลายลงได้ ซึ่งความเครียดเป็นสิ่งที่ทำให้คุณดูมีอายุมากขึ้น นอกจากนี้ยังช่วยกระตุ้นให้ร่างกายผลิตฮอร์โมนที่ช่วยชะลอวัยได้  ตั้งเป้าหมายไว้ว่าจะไปนวดอย่างน้อยเดือนละครั้ง หรืออาจจะบ่อยกว่านั้นก็ได้ถ้าคุณรู้สึกเครียดมาก การเล่นโยคะเป็นวิธีดูแลร่างกายและจิตใจ คลายเครียด และทำให้ตัวเองรู้สึกดี เป็นวิธีออกกำลังกายที่มีผลข้างเคียงต่อร่างกายน้อย ลองไปห้องเล่นโยคะและดูว่าผู้หญิงที่เล่นโยคะนั้นกระฉับกระเฉงและดูอ่อนวัยมากไหน แน่นอนว่าการเล่นโยคะอย่างน้อย 1-2 ครั้งต่อสัปดาห์ไม่ได้ทำร้ายความอ่อนวัยของรูปลักษณ์ของคุณ นอกจากนี้ โยคะยังเป็นวิธีออกกำลังกาย รักษาอาการบาดเจ็บ และบริหารร่างกายที่ดี  การเล่นโยคะยังช่วยให้มีรูปแบบการใช้ชีวิตที่ดีต่อสุขภาพ ซึ่งจะช่วยให้คุณดูอ่อนกว่าวัย การมีชีวิตที่เคร่งเครียดจะทำให้คุณเหนื่อยและไม่มีความสุข และจะทำให้คุณมีริ้วรอย พยายามลดความรับผิดชอบของคุณที่มีอยู่ และหาวิธีที่จะจัดการความต้องการในชีวิตด้วยวิธีใหม่ๆ ลองใช้เวลาสัก 1 ชั่วโมงต่อวันในการพักผ่อนและทำอะไรบางอย่าง เช่น นอนแช่น้ำและอ่านหนังสือดีๆ สักเล่ม หรือดูรายการทีวีที่คุณชื่นชอบ แม้ว่าการกำจัดความเครียดจากชีวิตไปจดหมดจะเป็นสิ่งที่เป็นไปไม่ได้ถึงคุณจะใช้ชีวิตที่เลิศหรู มีเงินมากแค่ไหนก็ตาม แต่คุณสามารถหาวิธีลดความเครียดที่คุณรู้สึกอยู่ได้   หรือก็คือการหลีกเลี่ยงสถานการณ์ที่ทำให้คุณเครียดมากๆ เช่น การไปงานสังสรรค์ที่เสียงดังที่คุณไม่ชอบ หรือขับรถในช่วงที่รถติดหนักๆ เป็นต้น ทำรายการเขียนถึงสิ่งที่คุณเครียดที่สุด 10 อย่าง แล้วเขียนรายการ 5 อย่างที่คุณคิดว่าคุณสามารถลดความเครียดได้ แน่นอนว่ามีสิ่งที่ทำให้คุณเครียดที่หลีกเลี่ยงไม่ได้ เช่น พ่อแม่ที่แก่แล้ว หรือคู่หมั้นที่เพิ่งออกจากงาน อย่างไรก็ตาม คุณมีพลังที่จะมองสิ่งร้ายๆ ในแง่ดีได้ ถ้าคุณเป็นสิงห์อมควัน พยายามเลิกบุหรี่ให้เร็วที่สุดเท่าที่จะทำได้ (แน่นอนว่าคำพูดมันง่ายกว่าการกระทำ) การสูบบุหรี่เป็นสิ่งหนึ่งที่แย่ที่สุดที่คุณจะทำถ้าคุณพยายามหลีกเลี่ยงการดูมีอายุอยู่ เพราะจะทำให้ริมฝีปากของคุณบางลง ผิวแห้งและมีริ้วรอยมากยิ่งขึ้น ผมและเล็บเป็นสีหมองคล้ำ การเลิกบุหรี่จะช่วยให้คุณมีสุขภาพที่ดีมากขึ้นและมีปัญหาความเครียดน้อยลงในอนาคต  การสูบบุหรี่จะทำให้ตัวคุณมีกลิ่นเหมือนบุหรี่ ซึ่งไม่ใช่กลิ่นที่คนอายุน้อยๆ เขามีกัน เพิ่มเสียงหัวเราะเข้าไปชีวิต  เมื่อคุณอายุมากขึ้น ความสุขและเสียงหัวเราะเป็นสิ่งที่จำเป็นมากในการมีชีวิตที่ดี การอยู่ท่ามกลางเพื่อนดีๆ ที่ชอบเล่าเรื่องตลกจะช่วยให้คุณดูเด็กและสดใส อย่ากังวลว่าการหัวเราะมากเกินไปจะทำให้หน้าของคุณมีริ้วรอย ขอแค่หัวเราะออกมาจากใจ ดังนั้น ให้อยู่กับคนที่ทำให้คุณหัวเราะแล้วคุณจะรู้สึกเด็กลงไปอีก 10 ปี ซึ่งคุณจะเริ่มเห็นการเปลี่ยนแปลงได้ ผลข้างเคียงจากการดื่มเครื่องดื่มแอลกอฮอล์นั้นอาจจะมีน้อยการกว่าสูบบุหรี่ แต่ก็ยังเป็นอันตรายอยู่ดี แอลกอฮอล์อาจจะก่อให้เกิดการมีอายุมากกว่าวัยและยังส่งผลไปถึงโรคภัยต่างๆ ในอนาคต นอกจากนี้ แอลกอฮอล์ยังดึงความชุ่มชื้นในร่างกายออกไป ซึ่งจะทำให้ผิวของคุณแห้งมากขึ้น แอลกอฮอล์ยังทำให้ผิวบริเวณรอบดวงตาบวมหลังจากที่คุณดื่ม และไม่ได้ทำให้เกิดผลที่ช่วยให้ดูอ่อนวัยลงด้วย  แน่นอนว่าสิ่งหนึ่งที่ช่วยให้คุณดูเด็กลงก็คือความรู้สึกว่าเป็นเด็กและสนุกสนาน สำหรับคนบางคนนั้น แอลกอฮอล์เป็นกิจกรรมทางสังคมที่สนุกสนาน ดังนั้น ถ้าคุณอยากจะเป็นบ้าและดื่มค็อกเทลบ้างเล็กน้อยก็ไม่เป็นไร แต่อย่าเลิกดื่มเครื่องดื่มแอลกอฮอล์ไปตลอดชีวิต สิ่งหนึ่งที่ช่วยให้คุณดูเป็นเด็กก็คือการเป็นคนสนุกสนาน ไม่ต้องกังวลอะไรกับชีวิต แต่ไม่ได้หมายความว่าคุณควรจะเป็นเด็กที่ไม่โตที่เต้นบนโต๊ะ หรือล้อเลียนคนอื่นเหมือนที่คุณเรียนอยู่ชั้นประถม แต่เป็นการมองโลกในแง่ดี เป็นมิตร และหลีกเลี่ยงความอิจฉา ความรู้สึกผิด หรือความรู้สึกอื่นๆ ที่ทำให้คุณกลายเป็นป้าแก่ๆ   ลดความกังวลให้มากที่สุดและออกไปสนุกกับโลกภายนอก คุณจะสนุกจนไม่มีเวลามานั่งกังวลว่ารูปลักษณ์ของคุณจะอย่างไร ภูมิใจในช่วงอายุของคุณ มองรูปลักษณ์ของคุณในแง่ดีเข้าไว้ แม้ว่าคุณอยากที่จะดูอ่อนวัยกว่าเดิมก็ตาม การภูมิใจในตัวเองจะช่วยให้คนอื่นๆ เห็นคุณในส่วนที่ดีๆ
เลือกโฟมล้างหน้าชนิดอ่อนโยน. เพิ่มความชุ่มชื้นหลังล้างหน้า. ใช้ครีมกันแดดทุกวัน. ขัดผิว. จัดการขนบนใบหน้า. แต่งหน้าให้ดูเด็ก (สำหรับผู้หญิง). ทานวิตามินซี 1000-2000 มิลลิกรัม (กรดแอสคอบิค แคลเซียมแอสคอเบท และสารอื่นๆ ที่มีส่วนผสมของแอสคอเบท). ทานวิตามินดี 3 ทุกวัน. ทานวิตามินบีที่มีประสิทธิภาพสูง. รักษาสุขภาพฟัน. ปกปิดผมหงอก. ติดตามกระแสทรงผมใหม่ๆ. แต่งตัวให้เข้ากับอายุและรูปร่างของคุณ. ใส่เสื้อผ้าสีสว่างสดใส. ใส่เครื่องประดับที่เหมาะสม (สำหรับผู้หญิง). ฉีดน้ำหอมกลิ่นองุ่นสีชมพู (สำหรับผู้หญิง). ดื่มน้ำมากๆ. ออกกำลังกาย. ทานอาหารที่ทำให้คุณดูอ่อนกว่าวัย. มีเพศสัมพันธ์. รักษาบุคลิก. นอนหลับให้มาก. ไปนวดเป็นประจำ. เล่นโยคะ. ลดความเครียดให้มากที่สุดเท่าที่จะเป็นไปได้. อย่าสูบบุหรี่. หัวเราะให้มากที่สุดเท่าที่จะทำได้. หลีกเลี่ยงการดื่มเครื่องดื่มแอลกอฮอล์มากเกินไป. มีความคิดแบบเด็กๆ.
https://www.wikihow.com/Look-Younger https://www.wikihow.com/Look-Younger https://www.wikihow.com/Look-Younger https://www.wikihow.com/Look-Younger
Making Your Face Look Younger Taking Supplements Making Your Body Look Younger Maintaining Healthy Habits